stanford-oval/wikipedia huggingface dataset:
אירופלוט
גלריה

מטוס ANT-20bis "מקסים גורקי", בו עשתה אארופלוט שימוש במהלך מלחמת העולם השנייה.
מטוסי אירופלוט בנמל התעופה שרמטייבו במוסקבה.
איליושין Il-86 בצבעי החברה בתחילת שנות ה-2000
מטוסי איירבוס A319 של החברה
איירבוס A330 של החברה בצביעת סקאיי טים
מטוס איירבוס A310 בצביעה אופיינית לשנות ה-90.
בואינג 767 של החברה בצביעה מיוחדת לרגל אולימפיאדת בייג'ינג
בואינג 777-300ER של החברה ממריא מנמל התעופה בן-גוריון
דיילת של החברה.
ראו גם

טיסה 593 של אירופלוט
טיסה 1492 של אירופלוט
הערות שוליים

↑  Объединенная авиакомпания «Россия» объявляет о начале полетов
↑  הודעות בורסה, איירופלוט נבחרה זו השנה השנייה כמותג התעופה החזק בעולם על ידי חברת הייעוץ Brand Finance]
↑  https://passportnews.co.il/2018-world-travel-awards-והזוכה-בענף-התעופה-היא/
↑  אירופלוט מפסיקה את כל טיסותיה הבינלאומיות, באתר חדשות תעופה, ‏2022-03-07
↑  ע"פ אתר החברה
↑  ע"פ אתר החברה.
↑  פרטי צי המטוסים של אירופלוט, באתר airfleets.net (באנגלית)
↑  ""Аэрофлот" получит первые МС-21 в конце 2018 года". ТАСС (ברוסית). נבדק ב-2017-07-30.
↑  ""Аэрофлот" возьмет в лизинг 50 самолетов МС-21". ATO.ru. 2011-08-17. נבדק ב-2015-03-03.
↑  דני שדה, זו הטיסה העמוסה ביותר של החברה הרוסית, באתר ynet, 7 בדצמבר 2016
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
| --- | --- |
בקרת זהויות :  NLI: 987007257576305171  GND: 2101597-1  LCCN: n82263340  NDL: 01031013  VIAF: 152380800   WorldCat (עם VIAF): 152380800
ברוך טולידאנו

| --- | --- |

 לידה:  24 בספטמבר 1883 כ"ב באלול ה'תרמ"ג פקיעין
 פטירה:  9 באוקטובר 1969 (בגיל 86) ז' בחשוון ה'תש"ל תל אביב
 מקום קבורה:  ירושלים
 מדינה:  ישראל 
 מקום פעילות:  פקיעין, טבריה, יפו, תל אביב וחלב בסוריה
 תקופת הפעילות:  ? – 9 באוקטובר 1969 
 תחומי עיסוק:  מחקר ופעילות ציבורית
 רבותיו:  הרב משה מאיר חי אליקים והרב יצחק הכהן
 
 תפקידים נוספים:  אב בית הדין הרבני ביפו, מזכיר ועד העדה הספרדית בטבריה
 
הרב ברוך טולידאנו (24 בספטמבר 1883 – 9 באוקטובר 1969) היה מורה ואיש ציבור, ממייסדי "שכונת הרמב"ם" בטבריה, חוקר ספרות הלכה בערבית יהודית ואב בית הדין הרבני ביפו.
ביוגרפיה

נולד בכפר פקיעין שבגליל העליון ב-24 בספטמבר 1883 (כ"ב באלול ה'תרמ"ג) למרים רימו (לבית סיסו) ולרב יהודה טולידאנו שעלה לישראל ממקנס שבמרוקו בשנת 1863 (ה'תרכ"ג), בן למשפחת רבנים שמוצאה בספרד. אחיו הוא הרב יעקב משה טולידאנו. בילדותו התחנך בטבריה אצל הרב יצחק הכהן, ובהמשך אצל הרב משה מאיר חי אליקים, ובמקביל למד בישיבה שניהל אביו.
כבר בצעירותו החל להתעניין בחכמת ישראל, וכתב מאמרים בנושאי ספרות ויהדות בהמליץ, בדואר היום, בהארץ ובשנתון "ירושלים" מאת הרב אברהם משה לונץ ועוד.
בשנת 1902 (ה'תרס"ב) נישא לחנה בת הרב יוסף דוד אבולעפיה, ויחד נולדו להם שבעה ילדים, כשיהודה, הקטן מביניהם, נהרג במלחמת העצמאות באשדוד.
בשנת 1906 (ה'תרס"ו) הדפיס את פירוש מסכת כלה רבתי מאת הרב אברהם בן נתן מכתב יד ישן, לצד הקדמה וחשיפת תולדות חייו שהיו לוטים בערפל עד אז, וזכה לשבחים רבים מצד רבנים והיסטוריונים בני התקופה.
לפני מלחמת העולם הראשונה החל לשמש כמורה בפקיעין מטעם ועד "חובבי ציון" באודסה. בתקופה זו עורר את הוועד ונציגיו בישראל לרכוש את הכפר הערבי סמיע, אך לאחר דיונים ומשא ומתן ארוך, לא יצאה משום מה התוכנית אל הפועל.
בשל נתינותו הצרפתית, עם פרוץ מלחמת העולם הראשונה קיבל פקודה מטעם השלטונות הצבאיים לגלות עם משפחתו מישראל לקורסיקה. לאחר שאיחר להגיע לאוניה שיצאה מביירות לקורסיקה, נסע עם רעייתו ושלושת ילדיו לחלב שבסוריה, שם התרכזו גולים יהודים רבים. בתקופת שהותו שם שימש כנציג מטעם הגולים מול ראשי הקהילה היהודית בעיר. בשנת 1916 (ה'תרע"ו) ניתן צו מטעם הצבא הטורקי לגייס לשורותיו את נתיני צרפת מאלג'יריה. בעקבות גיוס גולים שמוצאם מאלג'יריה לצבא, פעל בהצלחה במאמץ רב יחד עם איש הציבור המקומי משה ששון לביטול הגיוס.
לאחר כיבוש הבריטים ותחילת שלטון המנדט בישראל חזר לטבריה, שם מונה לשמש כחבר הרבנות הספרדית וכמזכיר העדה, ובלט בפעילותו הציבורית בעיר.
היה שותף לחלק מממצאיו ופעילויותיו של אחיו, הרב יעקב משה טולידאנו, ויחד פעלו לרכישת קרקע בטבריה בת 70 דונמים עליה הוקמה שכונת הרמב"ם (מימוניה). בהמשך אף פעלו לחידוש מתחם ומצבת קברו של הרמב"ם. בדמשק שבסוריה גילו יחד את כתב היד של פירוש המשנה לרמב"ם בשפה הערבית, ובהמשך תרגמו הרב ברוך לעברית.
נודע בהתנגדותו התקיפה להשערת הרב אהרן קמינקא שקבר הרמב"ם נמצא במצרים, בייחוד לאחר שמצא את קברו של דוד הנגיד נכד הרמב"ם בסמוך למתחם הקבר של סבו. כן פרסם לראשונה הוכחות לקיומו של חיבור "מחזיק הבדק" מאת הרב אברהם בן נתן, כשהסתמך בין היתר על הציטוטים הלקוחים ממנו שנכתבו בספר "עץ חיים".
לפי מחקרו של משה הלל, שפורסם בשנת ה'תשפ"ב (2022), רבות מהתגליות שיצאו מתחת יד טולידאנו ואחיו היו זיופים, לרבות מצבתו של רבי דוד הנגיד, והשנים עסקו בזיוף עתיקות שיטתי.
הלך לעולמו בתל אביב ב-9 באוקטובר 1969 (ז' בחשוון ה'תש"ל) ונקבר בהר המנוחות בירושלים.
בנו הוא שמואל טולידאנו, ונכדו הוא אהוד טולידאנו.
חיבוריו

פירוש מסכת כלה רבתי - מאת הרב אברהם בן נתן, כולל מבוא והרחבה, ירושלים ה'תרס"ו, מהדורה שנייה עם תיקונים הודפסה בירושלים, ה'תשל"א
המנהיג השלם - חיבור מאת הרב אברהם בן נתן שמצא בסוריה
המדריך המספיק (אלמרשד אלכאפי) - מאת הרב תנחום הירושלמי, הודפס מכתב יד עם תרגום לעברית, שני חלקים, תל אביב ה'תשכ"א
פירוש משנה מסכת יומא לרמב"ם - תרגום מערבית, הערות וביאורים
בין מאמריו שפרסם:
מקום קבר הרמב"ם, הארץ, כ"ד בחשוון ה'תרצ"ה
ספר התורה שנכתב על ידי הר"ן גירונדי, הארץ, כ"ד באדר ה'תרצ"ו
הכתר של חלב והכתר של דמשק, הארץ, תשרי ה'תש"י
תמונת הרמב"ם אמיתית או מזויפת, הצופה, י"ב בשבט ה'תשט"ו
טבריה וציפורי בספרי הפוסקים, הצופה, כ"ג בניסן ה'תשט"ו
"הוספות ושינויים בספר יחוס הצדיקים", תרביץ, שנה ה' ספר נ"ד
"קורות היישוב בירושלים", תרביץ, שנה ט' ספר א'
"היישוב היהודי בציפורי", תרביץ, שנה י"ז ספר נ"ד
"ההתכתבות בין ירושלים לתוניס", תרביץ, ה'תרצ"ח
לקריאה נוספת

משה הלל, חזון טברימון: תעודות מזויפות מבית היוצר של האחים טולידאנו בטבריה, ירושלים תשפ"ב. (קישור להורדת הספר)
הערות שוליים

↑  ברוך טולידאנו באתר GRAVEZ
| --- | --- |
בקרת זהויות :  NLI: 987007522994705171  VIAF: 308278280   WorldCat (עם VIAF): 308278280
כתר

ערך זה עוסק בכיסוי ראש מקושט. אם התכוונתם למשמעות אחרת, ראו .
כתרו של המלך כריסטיאן הרביעי, מלך דנמרק
הכתר עשוי לרוב ממתכת יקרה ומשובץ אבנים יקרות
ציור משנת 1499
כתר הוא כיסוי ראש מקושט, המשמש לציון מלכוּת, תואר או תפקיד רם.
הכתר עשוי בדרך-כלל ממתכת יקרה, כגון זהב, כסף או פלטינה, ומשובץ אבנים יקרות.
סוגי כתרים

כתר הכתרה – כתר אשר נלבש רק בטקס הכתרה.
כתר ממלכתי – כתר אשר נלבש על ידי המונרך כרגיל ומהווה חלק מלבושו הכללי.
עטרה – כתר מהתקופה ההלניסטית, נלבש כדרך קבע. כיום משמש לרוב כביטוי לכתר קטן אשר נלבש על ידי המונרך כרגיל.
נזר – כתר הנלבש בעיקר על ידי נשים ומהווה חלק מתכשיטן היום-יומי.
הסמליות של הכתר

המונח כתר משמש גם במובן רחב יותר, כסמל לבית המלוכה או הממלכה כולה, לדוגמה: "החייל נשאר נאמן לכתר הבריטי".
הכתר הוא סמל המלכות העיקרי והידוע ביותר. כעדות לכך, נקראת כניסתו לתפקיד של מלך חדש בשם "הכתרה" (גם באנגלית: Coronation, מהמילה Crown, "כתר"). סמל דמוי כתר נפוץ בדגלים, בסמלים ובמטבעות של מדינות רבות, כמייצג של כתר המלוכה בהן.
כתר ממלכתי הוא הכתר בו עושה המונרך שימוש דרך קבע. זאת בניגוד לכתר הכתרה, המשמש רק בטקס ההכתרה. במדינות בהן אין טקס הכתרה רשמי, הכתר הממלכתי הוא הכתר היחיד של המונרך.
שימוש טקסי

כתרים משמשים במספר טקסים וגם לציון תוארי כבוד שונים. מלכת היופי, למשל, חובשת כתר לראשה לאחר בחירתה. בחתונות נוצריות-אורתודוקסיות נהוג "להכתיר" את בני הזוג; דבר זה מסמל את הפיכתם ל"מלך" ול"מלכה" של ביתם החדש. בחתונות יווניות עשויים הכתרים זרי פרחים, ובני הזוג שומרים עליהם לאחר החתונה כמזכרת ליומם המאושר. בחתונות סלאביות עשוי הכתר מתכת ומעוצב ככתר מלכים אמיתי; בכל כנסייה קיים בדרך-כלל זוג כתרים יחיד, בו משתמש הכומר לכל החתונות.
עטרה

עטרה או דיאדמה הוא סוג של כתר אשר חבשו מלכים החל מהתקופה ההלניסטית. בתקופה המודרנית משמש כינוי זה לכתר קטן המשמש מונרכים בשימוש יום-יומי. כינוי יווני זה שימש לתיאור סרט לבן שנענד בתקופה ההלניסטית למצחו של המונרך, ונקשר מאחורי ראשו. הדיאדמה שימשה לציין את סמכותו של המונרך. לימים שויך המונח לכתרים מעגליים שנלבשו על ידי מונרכים.
כתר אפיפיורי

כתר אפיפיורי הוא כתר בעל שלוש קומות אשר שימש אפיפיורים. מקורו המשוער הוא מן התקופה הביזנטית או ממקור פרסי. הכתר מהווה סמל בולט לכס האפיפיור. הוא מופיע על דגל קריית הוותיקן וסמלה ולאורך דורות הופיע על סמלו של האפיפיור המכהן.
כתרים אפיפיורים עיטרו את ראשי האפיפיורים ברומא ובאביניון החל מן האפיפיור קלמנס החמישי (נפטר בשנת 1314) ועד להכתרת האפיפיור פאולוס השישי אשר עמד בראש הכנסייה החל משנת 1963. פאולוס השישי הפסיק להשתמש בכתר האפיפיורי לאחר ועידת הוותיקן השנייה, לאחר שהניח אותו באופן סמלי לרגלי המזבח בבזיליקת פטרוס הקדוש ותרם את שוויו לעניים.
ראו גם

כתר (מטבע)
נערות שזכו בתחרות מלכות יופי בלואיזיאנה, ארצות הברית, עם כתרים לראשן
קיקי רוטשטיין

| --- | --- |

 לידה:  25 במרץ 1950 (בן 74)
 מוקד פעילות:  ישראל 
 תקופת הפעילות:  מ-1971
 שפה מועדפת:  עברית 
 שיתופי פעולה בולטים:  להקת חיל התותחנים, אף אוזן גרון, הכל עובר חביבי
 
צבי (קיקי) רוטשטיין (נולד ב-25 במרץ 1950) הוא זמר, מלחין, מעבד וחבר ההרכבים להקת חיל התותחנים, "אף אוזן גרון" ו"הכל עובר חביבי".
ביוגרפיה

קיקי רוטשטיין שירת בלהקת התותחנים, ובשנת 1971 השתתף בתוכניתה "לה בומבה". מתוכנית זו הצליח השיר "פרחים בקנה". יחד עם חבריו ללהקת התותחנים יובל דור ועמי מנדלמן הצטרף רוטשטיין לשלישיית אף אוזן גרון. השלישייה ליוותה שלושה שירים בפסטיבל הזמר והפזמון 1973: "יעלה ויבוא" של גידי גוב, "ליל חניה" של ירדנה ארזי, חנן יובל ואפרים שמיר ו"שיר בבוקר בבוקר". השיר "שיר בבוקר בבוקר" דורג במקום השלישי במצעד השנתי תשל"ג (1973).
ביוגרפיה > בהכל עובר חביבי

לאחר מכן חברה השלישייה לשלומית אהרון, וכך נוצרה להקת הכל עובר חביבי. שירה הראשון של הלהקה במצעדים השנתיים היה "החגיגה נגמרת", שאותו שרו חבריה בחגיגת הזמר 1976.
בשנת 1981 זכתה להקת הכל עובר חביבי בתחרות קדם-אירוויזיון 1981 עם השיר "הלילה". השיר הגיע למקום השביעי באירוויזיון 1981, ולמקום החמישי במצעד השנתי תשמ"א (1981). שיר נוסף של הלהקה שהצליח באותה שנה היה "עודני ילד".
בהמשך שנות השמונים דורגו במצעדים השנתיים שני שירים נוספים של הכל עובר חביבי: "תלווי אותי" בשנת 1983 ו"האורח", שדורג במקום השביעי במצעד השנתי תשמ"ד (1984). בשנת 1983 הלחינו חברי הלהקה את השיר "עוד ועוד", שאתו התחרתה אילנה אביטל בקדם אירוויזיון של אותה שנה. השיר האחרון בהשתתפותם של חברי הלהקה במצעדים השנתיים היה שיר הצדקה "עם אחד שיר אחד", בשנת 1985.
היה חבר הלהקה עד שנת 2002, ובנוסף עבד (גם בזמן החברות בלהקה וגם לאחר מכן) כמפיק מוזיקלי וכמנהל האישי של שלומית אהרון.
בעונה 2 של ארץ נהדרת (2004-2005) הופיע מערכון עם חיקוי של להקת הכל עובר חביבי, ובה נטען שכל חברי הלקה נקראים 'קיקי'.
הערות שוליים

↑  אלי אלון, מת המפיק והזמר אמנון ברנזון, באתר News1 מחלקה ראשונה, 19 בנובמבר 2018
↑  יעקב בר-און, ‏לא רק חביבי: בגיל 64, שלומית אהרון מוציאה אלבום סולו חדש, באתר מעריב אונליין, 18 במאי 2015
| --- | --- |
בקרת זהויות :  MusicBrainz: 34e420f5-a2f6-497c-b230-6ee26fa446e7 
רוטשטיין (מימין) עם חבריו ללהקת הכל עובר חביבי
רמת קולורדו

| --- | --- |

 מידע כללי
 סוג:  רמה 
 מיקום
 מיקום:  אריזונה 
 קואורדינטות:  37°N 110°W﻿ / ﻿37°N 110°W﻿ / 37; -110
 
 
 
אתר ההנצחה ארבע הפינות שבו נפגשות המדינות אריזונה, יוטה, קולורדו וניו מקסיקו (הרשימה מסודרת עם כיוון השעון).
רמת קולורדו (באנגלית: Colorado Plateau) הקרויה גם "פרובינציית רמת קולורדו" (Colorado Plateau Province) היא אזור פיזיוגרפי בארצות הברית המשויך לאזור הפיזיוגרפי המכונה "הרמות שבין ההרים" (Intermontane Plateaus), שמרכזו בערך בארבע הפינות של דרום-מערב ארצות הברית. האזור משתרע על שטח של 337,000 קמ"ר במערב מדינת קולורדו, צפון מערב ניו מקסיקו, דרום ומזרח יוטה וצפון אריזונה. כ-90% משטח זה מנוקז על ידי נהר הקולורדו ויובליו העיקריים, הנהרות: גרין, סן חואן והקולורדו הקטן.
רוב שטחה של רמת קולורדו הוא מדברי, כשפה ושם יש חלקות יער. בפינה הדרום-מערבית של רמת קולורדו שוכן הגרנד קניון של נהר הקולורדו. חלק גדול מנוף הרמה מיוחס לגרנד קניון, הן מבחינת המראה והן מבחינת ההיסטוריה הגאולוגית. הכינוי הנוסף שקיבל החבל, "ארץ הסלע האדום", מתייחס לסלעים הצבעוניים שנחשפו בשל היובש ופעילות הסחיפה. כוחות הבליה והסחיפה יצרו צורות מגוונות: כיפות, יערות עמודונים, סנפירים, שוניות, גובלינים, נהרות מוּצָרִים, גשרים טבעיים, וקניוני חריץ הם רק חלק מצורות הנוף הנוספות הטיפוסיות לרמה.
ברמת קולורדו נמצא הריכוז הגדול ביותר של פארקים, שמורות ומונומנטים בפיקוח שירות הפארקים הלאומיים של ארצות הברית. עם עשרת הפארקים הלאומיים בשטח הרמה נמנים הגרנד קניון, ציון, ברייס קניון, מסה ורדה, היער המאובן, קפיטול ריף, קניונלנדס, הקניון השחור של הגניסון וארצ'ס. עם 17 המונומנטים הלאומיים נמנים: דינוזאור, הובנוויפ (Hovenweep), וופטקי (Wupatki), סנסט קרייטר וולקנו (Sunset Crater Volcano), גרנד סטרקייס-אסקלנטה (Grand Staircase-Escalante), נצ'ורל ברידגס (Natural Bridges), קניונס אוף דה אנשנטס (Canyons of the Ancients) וקולורדו (Colorado).
גאולוגיה > משאבי טבע > נפט

סלעי רמת קולורדו מהווים מקור לנפט ומקור עיקרי לגז טבעי. מאגרי הנפט העיקריים מצויים ב"אגן סן חואן" (San Juan Basin) של ניו מקסיקו וקולורדו, "אגן יואנטה" (Uinta Basin) שביוטה, "אגן פיאנטס" (Piceance Basin) בקולורדו ו"אגן פרדוקס" (Paradox Basin) שביוטה, קולורדו ואריזונה.
גאולוגיה > משאבי טבע > אורניום

רמת קולורדו אוצרת מרבצי אורניום גדולים, ועקב כך הייתה קדחת כרייה של אורניום ברמה במהלך שנות ה-50 של המאה ה-20. הכרייה יצרה בעיה של פסולת אורניום רעילה דוגמת ערימת פסולת האורניום בסמוך למואב (Moab uranium mill tailings pile) ביוטה, שעלות פינויה מוערכת ב-720 מיליון דולר.
גאולוגיה > משאבי טבע > פחם

כריית פחם מבוצעת ברמת קולורדו ממרבצים גדולים ביוטה, אריזונה, קולורדו וניו מקסיקו. היו גם הצעות למיזמי כריית פחם גדולים, דוגמת הכרייה ברמת קייפרוביץ (Kaiparowits Plateau), שבוטלו בלחץ פוליטי. מיזם תחנת הכוח של ITT הוצע בתחילה לקום בסולט ווש (Salt Wash) בסמוך לפארק הלאומי קפיטול ריף. לאחר שקמה התנגדות עזה לתוכנית היא הוקמה לבסוף במקום פחות פופולרי בליינדייל (Lynndyl), בסמוך לדלתה ביוטה. מרבצי הפחם הגדולים ביותר ביוטה מצויים במחוז המכונה בהתאם "מחוז קרבון" (Carbon County). מכרה הפחם הגדול ביותר באריזונה נמצא ב"בלק מסה" (Black Mesa) והוא מספק פחם לתחנת הכוח נאוואחו (Navajo Power Plant).
גאולוגיה > משאבי טבע > גילסוניט ואוינטאטיט

גילסוניט (Gilsonite) הוא שם מסחרי לסוג מיוחד של אספלט טבעי המצוי אך ורק ב"אגן יואנטה". השם הבלתי מסחרי הוא אוינטאטיט (uintatite). את החומר השחור, המבריק והפריך כורים במכרה סמוך לעיירה מייטון (Myton) בדרום מזרח יוטה. בחומר משתמשים ללכה, צבעים, דיו, רכיבים מוגני מים, חומרי בידוד לחשמל וחומרי קירוי.
גאולוגיה > משאבי טבע > פצלי שמן

מרבצים גדולים של פצלי שמן מצויים ברמת קולורדו, בעיקר בצפון מזרח הרמה.
גאולוגיה > משאבי טבע > יופיו של הנוף

כבר לפני סוף המאה ה-20 התברר שמשאב הטבע הרווחי של הרמה הוא הנוף הייחודי שלה. הרווח המסחרי מתיירות לארבע המדינות עולה על כל אחד ממשאבי הטבע האחרים.
לקריאה נוספת

Donald L. Baars, Red Rock Country: The Geologic History of the Colorado Plateau, Doubleday (1972), hardcover, ISBN 0-385-01341-8
Donald L. Baars, Traveler's Guide to the Geology of the Colorado Plateau, University of Utah Press (2002), trade paperback, 250 pages, ISBN 0-87480-715-8
W. Scott Baldridge, Geology of the American Southwest: A Journey Through Two Billion Years of Plate-Tectonic History, Cambridge University Press (2004), 280 pages, ISBN 0-521-01666-5
Crampton, C. Gregory, Standing Up Country: The Canyon Lands of Utah and Arizona, Rio Nuevo Publishers (September 2000), ISBN 1-887896-15-5
Fillmore, Robert. Geological Evolution of the Colorado Plateau of Eastern Utah and Western Colorado. University of Utah Press (2011). ISBN 978-1-60781-004-9
Geology of National Parks: Fifth Edition, Ann G. Harris, Esther Tuttle, Sherwood D., Tuttle (Iowa, Kendall/Hunt Publishing; 1997), pages 2–3, 19-20, 25 ISBN 0-7872-5353-7
Physical Geology: Eight Edition, Plummer, McGeary, Carlson, (McGraw-Hill: Boston; 1999), page 320 ISBN 0-697-37404-1
Earth System History, Steven M. Stanley, (W.H. Freeman and Company; 1999), pages 511-513, 537 ISBN 0-7167-2882-6
USGS - Geologic Provinces of the United States: Colorado Plateau Province (some adapted public domain text)
Annabelle Foos, Geology of the Colorado Plateau, National Park Service PDF Accessed 12/21/2005.
Ward Roylance, Utah: A Guide to the State, Utah: A Guide to the State Foundation; Salt Lake City; 1982; 779 pp
Look, Al, 1947, A Thousand Million Years on the Colorado Plateau, Golden Bell Publications, Fifth printing 1971, 300 pages.
Stephen Trimble, The Bright Edge: A Guide to the National Parks of the Colorado Plateau." Museum of Northern Arizona Press, 1979.
קטצ'יקן

| --- | --- |

מרכז העיר קטצ'יקן
 מדינה:  ארצות הברית ארצות הברית
 מדינה:  אלסקה אלסקה
 תאריך ייסוד:  25 באוגוסט 1900
 שטח:  15.3 קמ"ר
 גובה:  0 מטרים
 אוכלוסייה:  ‏
  ‑ בעיר:  8,192 (1 באפריל 2020)
  ‑ צפיפות:  714.1 נפש לקמ"ר (2010)
 קואורדינטות:  55°20′35″N 131°38′48″W﻿ / ﻿55.343083333333°N 131.64669444444°W﻿ / 55.343083333333; -131.64669444444 
 אזור זמן:  Alaska Time Zone
 www.city.ketchikan.ak.us
  מפת מיקום  מפה מפורטת   (למפת אלסקה מוגדלת) ג'ונו אנקורג' פיירבנקס סיטקה אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקטצ'יקן(למפת אלסקה רגילה) ג'ונו אנקורג' פיירבנקס סיטקה אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקטצ'יקן  he tabBackground:;tabBorder:#aaa;defaultTab:0;
קטצ'יקן (באנגלית: Ketchikan, בטלינגית: Kichx̱áan) היא עיר בדרום-מזרח אלסקה, ארצות הברית, הדרומית ביותר מבין הערים במדינה זו.
גאוגרפיה

העיר שוכנת על האי רבייאחיחדו (Revillagigedo Island) שבארכיפלג אלכסנדר, אל מול החוף הדרום-מזרחי של אלסקה גופא, כ-378 ק"מ דרומית לג'ונו, בירת אלסקה. אוכלוסייתה של העיר מונה כ-8,000 תושבים, נתון אשר מציב אותה במקום החמישי בקרב ערי אלסקה.
העיר נוסדה בשנת 1900 ונקראת על שם נחל קטצ'יקן הזורם בתחומה. מקור השם הוא בשפה הטלינגית, ומשמעותו אינה ידועה לאשורה. אחת ההשערות היא שמשמעות השם היא נחלו של קיטצ'ק, בעוד השערה אחרת גורסת כי משמעות השם היא כנפי עיט רועמות. שטחה של קטצ'יקן, כ-15 קמ"ר, מוקף בתחומי היער הלאומי טונגס. הר דיר מתנשא ממזרח לעיר לגובה של 910 מ'. הטמפרטורה הממוצעת בעיר היא 10.4 מעלות צלזיוס, והטמפרטורה הנמוכה ביותר שנמדדה בה היא 18 מעלות צלזיוס מתחת לאפס.
כלכלתה של קטצ'יקן מבוססת על תיירות ודיג, והיא אף מכונה "בירת הסלמון העולמית". בעיר עוגנות ספינות תענוגות רבות העושות דרכן בנתיבי השיט של דרום-מזרח אלסקה. האתר הלאומי מיסטי פיורדס (Misty Fiords National Monument) מהווה מוקד משיכה תיירותי באזור. עם מוקדי המשיכה הנוספים נמנים: פארק הטוטמים סאקסמאן, פארק טוטם בייט ורחוב קריק.
רחוב קריק
העולם החדש

ערך זה עוסק ביבשות אמריקה ואוקיאניה. אם התכוונתם לפירושים אחרים, ראו .
"העולם החדש" בירוק מול "העולם הישן" באפור
כריכת החיבור "על העולם החדש" - De Orbe Novo
העולם הֶחָדָשׁ הוא כינוי שנתנו האירופאים, אנשי "העולם הישן", ליבשת אמריקה, יבשת שגילו בסוף המאה ה-15, ובהמשך גם לאוקיאניה, כדי להבדילן מן היבשות שכבר היו ידועות להם.
טרם גילוי אמריקה ב-1492 חשבו אנשי העולם הישן כי העולם מורכב משְלוש היבשות הידועות אירופה, אסיה ואפריקה. כריסטופר קולומבוס עצמו הניח במסעו הראשון כי הגיע להודו. הוא לא העלה בדעתו שהצליח לגלות יבשת חדשה שהאירופאים לא הכירו. קולומבוס לא יצא למסע לגילוי דברים חדשים; כוונתו המקורית הייתה אימות פרשנותו למוסכמות ישנות. קולומבוס התעקש "לאנוס" את המציאות כך שתתאים לתפיסת העולם שלו ושל האירופאים ככלל, במהלך אותה תקופה.
הראשון שקרא לתגלית בשם "העולם הֶחדש" היה ככל הנראה המלומד האיטלקי פייטרו מרטירה ד'אנגיאֶרָה (Pietro Martire d'Anghiera). ב-1493, במכתב ששלח לקרדינל אסקאניו ספורצה (Ascanio Sforza), התייחס אל קולומבוס כאל "מגלה העולם הֶחדש". כתביו של ד'אנגיארה היו מהכתבים ההיסטוריים הראשונים שתיארו את גילויי אמריקה, והוא ריכזם ב-1530 בחיבורו De Orbe Novo ("על העולם הֶחדש").
אף על פי כן, זיהויה של אמריקה כ"עולם חדש" התבסס בעקבות הבחנתו של אמריגו וספוצ'י, שסייר ביבשת בין 1499 ל-1502, כי מדובר ביבשת חדשה. דבריו שינו את היחס לתגליות אלו. וספוצ'י פרסם את תגליותיו במכתב Mundus Novus (לטינית: "עולם חדש") בסוף 1502 או בתחילת 1503. הגאוגרף הגרמני מרטין ולדזמילר האמין בצדקת הטענה כי מדובר ביבשת נפרדת, ועל כן הציע בספרו "מבוא לקוסמוגרפיה" (1507), שבו פרסם ממכתביו של וספוצ'י, שהיבשת תיקרא "אמריקה" על שמו, ואומנם השם אומץ. וכך כתב: "החלקים הללו של העולם – אסיה, אפריקה ואירופה – נחקרו באופן מַקיף, ועתה נתגלה החלק הרביעי על ידי אמריגו וספוצ'י". ב-1524 השתמש במונח זה ג'ובאני דה וראצאנו בדוּחַ שכתב על מסעו לחוֹפי אמריקה הצפונית.
לאחר גילוי יבשת אוסטרליה נתקבע המונח "העולם הֶחדש" גם לתיאור יבשת אוקיאניה, אולם הוא משמש בעיקר לתיאור אמריקה. מנגד נטבע המונח "העולם הישן" לתיאור שְלוש היבשות שהיו ידועות לפני גילוי אמריקה. אף שאפריקה שמדרום לסהרה לא נחקרה באופן מקיף עד למאה ה-19, היא לא נכללה בתחומי העולם החדש.
גילוי אמריקה > המהפכה שנוצרה מגילוי יבשת אמריקה

נהוג לראות בגילוי אמריקה כעוד אחת משרשרת התגליות של אותה תקופה, אולם התגלית של "העולם החדש" למעשה האיצה את תהליך התפשטותה של אירופה ברחבי הגלובוס ותחילת העידן הקולוניאלי. ראשית, התגלית יצרה תודעה אינטלקטואלית אצל האירופאים שהם שגו עד כה בהערכת מספר היבשות בכדור הארץ. עד הגילוי, האירופאים היו בטוחים שהיבשות היחידות הן אסיה, אפריקה ואירופה. למעשה בתגלית של קולומבוס, נוספה יבשת חדשה לתודעה האירופאית. התגלית גם יצרה נתיב חדש באוקיינוס האטלנטי שעד המאה ה-15 כמעט ולא שיחק תפקיד משמעותי בסחר העולמי. הנתיב החדש תרם בכך שעודד חוקרים רבים אחרים לצאת לחקור ולמצוא תגליות חדשות. כמו כן, יבשת אמריקה הוסיפה לאירופאים רבות בתחום הביוגאוגרפיה והבנה שישנם עוד תרבויות מלבד זאת של הנצרות, אסלאם ויהדות. למעשה, בכך שקולומבוס חצה את האוקיינוס האטלנטי, הוא הצליח להכפיל את הידע שהאנושות המודרנית צברה עד אז. במקביל, גילוי יבשת אמריקה תרם רבות לכלכלה העולמית. גילויים לדוגמת זהב וכסף גרמו להאצה במסחר העולמי (בעיקר במאות ה-16,17) שעד אז סחר בעיקר עם המזרח. כך גם ניתן לייחס לגילוי אמריקה, את צמיחת הקפיטליזם המודרני.
אם כן, כך ניתן לייחס לקולומבוס במידה מסוימת, חלק חשוב בייסודו של העולם כפי שמוכר לנו כיום.
ביוגאוגרפיה

מלבד המשמעות ההיסטורית, יש למינוח "עולם חדש" משמעות בתחום הביוגאוגרפיה. קיים שוני משמעותי בפאונה ובפלורה בין אמריקה ובין העולם הישן. שני חלקי העולם התאפיינו גם במחלות שונות. מעבר של מיני צמחים ובעלי חיים בין העולם הישן לעולם החדש נקרא החלפה קולומביאנית (Columbian Exchange). בצורתו הרחבה מתייחס מונח זה גם לתנועה של עבדים ומחלות בין שני חלקי העולם. בהקשר זה אין להתייחס לאמריקה ולאוקיאניה כאל יחידה אחת, שכן הפאונה והפלורה באוקיאניה שונות במובהק גם מאלו של אמריקה.
ביוגאוגרפיה > בוטניקה וזואולוגיה

מיני צמחים תרבותיים רבים נמנים עם אלה שהובאו מ"העולם החדש", ובהם תפוח אדמה, תירס, וניל, בוטנים, עגבניות, טבק, גומי וקקאו, וכן מיני פירות טרופיים, כאננס, אבוקדו ואחרים. במקביל, עברו מינים רבים של צמחים בכיוון ההפוך, והחשובים שבהם חיטה ואורז. מקורו של הקפה, המזוהה בדרך כלל עם ברזיל, הוא באפריקה, וכך גם קנה הסוכר, שמקורו באסיה הטרופית.
לתופעה זו הייתה השפעה מכרעת על כלכלת העולם. באירלנד, למשל, הפכו תפוחי האדמה לגידול החקלאי העיקרי מאז המאה ה-17. תפוחי האדמה האיריים הוכו על ידי מכת הכימשון שהגיעה ככל הנראה מארצות הברית באוניות סוחר לאירופה, וגרמה באירלנד לרעב תפוחי האדמה ב-1845. אסון בוטני נוסף שמקורו בעולם החדש היה מגפת הפילוקסרה שגרמה להשמדתם של כרמי הגפן בצרפת במאה התשע-עשרה, וגם הפתרון שנמצא - הרכבת גפנים מזנים מקומיים על כנות של זנים אמריקאיים עמידים, הגיע משם.
מיני חי שמקורם באמריקה הם למשל תרנגול ההודו והקביה. במקביל, הגיעו מהעולם הישן מיני חי כעז הבית, הפרה, הסוס, ואחרים. מקורם של סוסי המוסטנג החיים פרא בארצות הברית אינו בסוסים מקומיים אלא בסוסים מבויתים שהובאו על ידי המהגרים מהעולם הישן ואשר חזרו לחיות פרא בטבע.
קופים חיו הן בעולם הישן והן בחדש. בסדרת הפרימטים קיימות שתי תת-סדרות, קופי העולם הישן וקופי העולם החדש. מעריכים, שהפרידה בין שתי הסדרות התרחשה לאחר ניתוקה של אמריקה הדרומית מאפריקה בתקופת האיאוקן לפני כ-45 מיליון שנה, ושהקופים הראשונים הגיעו ליבשת על גבי רפסודות טבעיות.
ביוגאוגרפיה > אפידמיולוגיה

אחת הסיבות להשתלטותם המהירה של הקונקיסטאדורים על יבשת אמריקה היו המחלות שהביאו עמם, למשל אבעבועות שחורות.
פחות ידוע שבמסעם חזרה לאירופה הם נשאו מחלות שלא היו קיימות אז בעולם הישן. המגפה המתועדת הראשונה של עגבת התרחשה ב-1495, שנתיים לאחר חזרתו של כריסטופר קולומבוס ממסעו הראשון לעולם החדש.
סחר בין העולם החדש לישן

הרום היה אחד ממוצרי הסחר העיקריים ש"העולם החדש" של אמריקה סיפק ל"עולם הישן" של אירופה, ועל רקע הסחר וייצור הרום התרחשו מאורעות, כגון המהפכה האמריקנית.
ראו גם

עידן התגליות
העולם הישן
הקולוניזציה האירופית של אמריקה
לקריאה נוספת

אלכס קרנר, על סף העת החדשה: אירופה 1600-1350- כרך ג'. האוניברסיטה הפתוחה, 2014
מירי אליאב-פלדון, בעקבות קולומבוס: אמריקה 1492–1992. מרכז זלמן שזר, 1996
מירי אליאב-פלדון, חמש-מאות שנה לגילוי אמריקה, משרד הביטחון, 1992
1987,Alfrd W. Crosby, The Columbian voyages, the Columbian exchange, and their historians. American Historical Association